PATVIRTINTA

Radviliškio r. Pociūnėlių pagrindinės

Mokyklos direktoriaus

2019 m. rugsėjo 04 d.

įsakymu Nr. V1 -311 (1.3)

**RADVILIŠKIO R. POCIŪNĖLIŲ PAGRINDINĖS MOKYKLOS**

**ŠVIETIMO PAGALBOS MOKINIUI TEIKIMO SISTEMA**

**I SKYRIUS**

**BENDROSIOS NUOSTATOS**

1. Švietimo pagalbos mokiniui teikimo sistema (toliau – sistema) nustato pagalbos mokiniams teikimo tikslus, uždavinius, principus, formas, rūšis, gavėjus, teikėjus bei švietimo pagalbos organizavimą.

2. Švietimo pagalba mokiniui – tai mokyklos darbuotojų (pagalbos mokiniui specialistų, sveikatos priežiūros specialisto, klasės auklėtojų, mokytojų ir mokyklos vadovų) veikla, susijusi su mokinių socialinių, pedagoginių poreikių tenkinimu, leidžianti didinti ugdymo(si) veiksmingumą.

3. Švietimo pagalbos tikslas – mokykloje sukurti sistemą, apimančią ankstyvą mokinių žemų pasiekimų ir kitų mokymosi sunkumų nustatymą, nesėkmių priežastis, mokinio asmeninės pažangos stebėjimą ir laiku teikiamą pagalbą mokiniui, jį mokantiems mokytojams bei tėvams (globėjams, rūpintojams).

**II SKYRIUS**

**MOKYMOSI PAGALBOS TEIKIMAS**

4.Mokiniui mokymosi pagalba teikiama, kai:

4.1. pasiekimų lygis žemesnis nei numatyta ugdymosi programose;

4.2. mokinys nedaro pažangos;

4.3. kontrolinis darbas įvertintas nepatenkinamai;

4.4. mokinys dėl ligos ar kitų svarbių priežasčių nelankė mokyklos;

4.5. neatlieka užduodamų namų darbų;

4.6. ruošiamasikonkursams ar olimpiadoms.

5. Teikiant pagalbą vadovaujamasi parengta 5-10 klasių mokinių asmeninės pažangos stebėjimo lentele (Priedas Nr. 1).

6. Mokinių lūkesčių ir įsipareigojimų įsivertinimo anketa (priedas Nr. 2.).

**III SKYRIUS**

**PAGALBOS TEIKIMO TIKSLAI, PRINCIPAI IR UŽDAVINIAI**

7.Tikslai:

7.1. puoselėti kiekvieno mokinio prigimtines dvasines, intelektines, fizines galias, padėti atsiskleisti jo individualybei ir siekti kūrybiškumo, kad kiekvienas mokinys taptų oria, dorovinga, savo ir kitų sveikatą puoselėjančia, atsakinga už savo poelgius, pasirinkimus, konstruktyviai kuriančia savo ir Lietuvos kultūrą, gerovę ir ateitį asmenybe;

7.2. ugdyti tautinį ir pilietinį tapatumą įsisąmoninusį, kitas tautas gerbiantį, istoriškai sąmoningą, bendruomenišką, kritiškai mąstantį, aktyviai dalyvaujantį Lietuvos ir Europos sociokultūriniame ir politiniame gyvenime pilietį;

7.3. sudaryti vienodas galimybes visiems mokiniams, nepaisant lyties, rasės, tautybės, kalbos, kilmės, socialinės padėties, tikėjimo, įsitikinimų ar pažiūrų, amžiaus, lytinės orientacijos, negalios, etninės priklausomybės, religijos, pasiekti maksimalių jų galias atitinkančių ugdymosi rezultatų ir brandinti mokymosi visą gyvenimą nuostatą.

8. Principai:

8.1. decentralizacija – šeimos, visuomenės bei kitų institucijų dalyvavimas;

8.2. lygios galimybes – kiekvienam mokiniui laiduojamas pagalbos prieinamumas; 8.3.visuotinumas – pagalba teikiama visiems mokyklos mokiniams, kuriems jos reikia;

8.4. kompleksiškumas – pagalba teikiama pagal poreikį kartu su kitomis švietimo sistemos pagalbos mokiniui teikimo formomis (informacine, specialiąja pedagogine , sveikatos priežiūros mokykloje bei kt.);

8.5.veiksmingumas – remiamasi profesionalia vadyba, tinkamais ir laiku priimtais sprendimais;

8.6. individualumas – pagalba teikiama atsižvelgiant į konkretaus mokinio problemas;

8.7. visybiškumas – mokinio psichinių, dvasinių, fizinių galių plėtotė; ugdymo filosofijos ir mokyklos gyvenimo (filosofijos, misijos, vizijos, kultūros, ugdymo) dermė;

8.8. sistemiškumas – ugdymo tarpsnių ir sričių sąryšis, formaliojo ir neformaliojo švietimo dermė siekiant užtikrinti ugdymo pastovumą ir paslankumą;

8.9. adekvatumas – pedagoginė veikla nukreipta sąmoningai siekti ugdymo tikslų;

8.10.bendradarbiavimas – ugdymo(si) tikslai formuluojami ir įgyvendinami, bendradarbiaujant mokytojams, švietimo pagalbą teikiantiems specialistams, mokiniams, tėvams (globėjams, rūpintojams);

8.11. dinamiškumas – nuolatinis kūrybiškas atsinaujinimas, atvirumas inovacijoms.

9. Uždaviniai :

9.1. sudaryti sąlygas gabių mokinių ugdymui (si);

9.2. padėti mokiniams adaptuotis mokykloje;

9.3. teikti reikalingą socialinę pedagoginę pagalbą;

9.4. sudaryti sąlygas mokiniams po pamokų paruošti namų darbus;

9.5. skatinti kiekvieno mokinio pažangą;

9.6. šalinti žemus pasiekimus;

9.7. taikyti gerai besimokančių ir gabių mokinių skatinimo sistemą;

9.8. mažinti pamokų praleidinėjimą;

9.9. skatinti mokinių savanorystę, teikiant mokymosi pagalbą ne tik pamokose, bet ir kitu laisvu laiku;

9.10. namų darbus, mokymosi krūvį labiau susieti su mokinio gebėjimais ir poreikiais, aptarti su tėvais (globėjais, rūpintojais).

**IV. SKYRIUS**

**PAGALBOS TEIKIMO STRUKTŪRA**

10. Klasių auklėtojai:

10.1. buria klasėje dirbančius mokytojus ir kitus specialistus klasės mokinių ugdymui, padeda mokiniams formuoti vertybines nuostatas;

10.2.teikia tėvams (globėjams, rūpintojams) informaciją apie vaiko elgesį, ugdymo(si) rezultatus, užtikrina gerą pamokų lankymą;

10.3. įtraukia tėvus (globėjus, rūpintojus) į vaiko ugdymą(si), teikiant mokymo(si) pagalbą;

10.4. prižiūri, kad mokiniai pildytų asmeninės pažangos lapus;

10.5. konsultuoja tėvus:

* kaip sukurti tinkamą edukacinę aplinką namuose;
* kaip motyvuoti vaiką mokytis;
* kaip padėti vaikui mokytis namuose;
* kodėl svarbu vaikui sudaryti sąlygas lankyti neformalaus ugdymo(si) užsiėmimus;

11. Tėvai (globėjai, rūpintojai):

11.1. nuolat domisi vaiko mokymosi pažanga ir pasiekimais;

11.2. padeda pagal galimybes mokiniams ruošti namų darbus arba vykdo nuolatinę priežiūrą;

11.3. dalyvauja pokalbiuose su vaiko klasės auklėtoju, mokytojais, pagalbos teikimo specialistais bei mokyklos administracija;

12. Dalykų mokytojai :

12.1. pamokose nuolat vykdo grįžtamąjį ryšį, pagal kurį nedelsiant koreguoja mokinio mokymąsi, pritaiko tinkamai mokymo(si) užduotis, metodikas ir kt.;

12.2. kelia mokymosi motyvaciją taikydami informacines technologijas ir kita;

12.3. pamokose organizuoja pačių mokinių pagalbą kitiems mokiniams;

12.4. teikia pagalbą mokiniui pamokoje personaliai, individualizuodami ir diferencijuodami ugdymo turinį;

12.5. konsultuoja mokinius, neatlikusius namų darbų, prieš pamokas arba po jų;

12.6. parengia mokinio lūkesčių ir įsipareigojimų įsivertinimo anketą. (priedas Nr.2);

12.7. stebi, fiksuoja ir analizuoja kiekvieno mokinio pažangą;

12.8. krintant mokinio pažangai su juo aptaria rezultatus ir numato būdus mokymosi sunkumams šalinti:

* sukauptą informaciją apie mokinių mokymąsi analizuoja kartu su šeima individualių pokalbių metu;
* kartą per pusmetį aptaria mokinių pažangą su mokyklos vadovais;
* mokiniui gavus nepatenkinamus įvertinimus, aptaria su mokiniu ir jo tėvais (globėjais , rūpintojais) tolimesnius mokymo(si) žingsnius ir šalina atsilikimus;
* skiria trumpalaikes ar ilgalaikes konsultacijas, jų trukmę nustatydamas pats mokantis mokytojas;
* organizuoja grupines ir individualias konsultacijas;
* numato savo dėstomo dalyko konsultantus savanorius, kurie padeda nepamokiniu laiku;
* mokiniui neįsisavinus temos, vykdo refleksiją;
* specialiųjų poreikių mokinių ugdymui pritaiko dalykų bendrąsias programas, atsižvelgdami į mokinio gebėjimus ir galias bei PPT ir MVGK rekomendacijas;
* pateikia mokyklos vadovams informaciją apie padarytą mokinių pažangą.

13. Direktoriaus pavaduotojas ugdymui:

13.1. vykdo sistemingą mokinių asmeninės pažangos stebėjimo, fiksavimo, analizės ir pagalbos teikimo priežiūrą;

13.2. kartą per pusmetį aptaria mokinių asmeninę pažangą su mokytojais;

13.3. analizuoja mokinių akademinių pasiekimų pokyčius, teikia pasiūlymus mokytojams, mokytojų tarybai;

13.4. nustato, kokia pagalba mokiniui reikalinga, dalykų mokytojams pateikus informaciją apie mokinio žinių lygį;

13.5. gavęs informaciją iš mokytojų, klasių auklėtojų, pagalbos mokiniui specialistų, operatyviai sprendžia problemą;

13.6. surenka mokyklos vaiko gerovės komisiją ir sprendžia, kokia pagalba mokiniui tinkamiausia;

13.7. rekomenduoja kvalifikacijos kėlimo seminarus mokytojams pagalbos teikimo mokiniams klausimais;

13.8. mokiniams, neturintiems sąlygų atlikti namų darbus namuose, sudaro galimybę juos atlikti mokykloje (raštišku susitarimu tarp mokinio tėvų ( globėjų, rūpintojų)).

14. Už mokymosi pagalbos teikimo organizavimą atsakingas direktoriaus pavaduotojas ugdymui.

15. Specialioji pedagogė – logopedė:

15.1.sudaro sąlygas specialiųjų poreikių mokiniams integruotai ugdytis bendrojo ugdymo įstaigoje;

15.2. padeda mokiniams išsiaiškinti savo poreikius ir interesus, ugdymo turinį pritaiko pagal mokinių poreikius ir galias, sudaro lygias galimybes mokytis įvairių gebėjimų mokiniams;

15.3. veda individualius, pogrupinius ar grupinius užsiėmimus mokinių sutrikusioms pažinimo funkcijoms koreguoti, stebi mokinių pasiekimus, dokumentus;

15.4. bendradarbiauja ir pataria mokytojams, kaip rašyti specialiųjų ugdymosi poreikių turintiems mokiniams pritaikytas ir individualizuotas bendrąsias programas;

15.5. aptaria su mokytojais specialiųjų ugdymosi poreikių turinčių mokinių darbo būdus, metodus ir kaip juos pritaikyti sutrikusioms funkcijoms lavinti;

15.6. sudaro logopedinių pratybų metines programas ir jas aptaria vaiko gerovės komisijoje, bendradarbiauja su dalykų mokytojais, šalinant kalbėjimo ir kalbos sutrikimus;

15.7. plėtoja mokyklos ir šeimos bendradarbiavimą.

16. Klasių auklėtojų metodinė grupė:

16.1. aptaria su mokiniu jo asmeninę pažangą pagal poreikį, bet ne rečiau kaip kartą per pusmetį;

16.2. nuolat bendradarbiauja su toje klasėje dirbančiais mokytojais;

16.3. aiškinasi netinkamo elgesio, nesimokymo priežastis ir ieško galimybių koreguoti vaiko elgesį, mokymąsi;

16.4. kelia mokinių mokymosi motyvaciją, analizuoja mokinių lankomumą;

16.5. tiria mokinių mokyklos nelankymo priežastis;

16.6. bendradarbiauja su šeimomis sprendžiant mokinių mokyklos nelankymo priežastis.

17.  Mokyklos vaiko gerovės komisija:

17.1.įvertina vaikų specialiuosius ugdymo poreikius;

17.2. teikia rekomendacijas su vaiku dirbančiam pedagogui bei tėvams (globėjams, rūpintojams);

17.3. analizuoja vaikų ugdymosi poreikius, problemas ir jų priežastis, nustato švietimo pagalbos priemonių prioritetus, kryptis, teikimo formą; rūpinasi, kad kuo anksčiau būtų aptinkami pavojai, susiję su vaikų saugumu mokykloje, saugios ugdymosi aplinkos mokykloje kūrimu, vaikų atskirties mažinimu mokykloje; nagrinėja mokinių nenoro lankyti mokyklą, mokyklos nelankymo, baimių eiti į mokyklą, nesėkmingo mokymosi priežastis.

18.  Mokytojų taryba:

18.1. telkia mokyklos komandą vaikų ugdymo kokybei garantuoti;

18. 2. analizuoja ir vertina mokinių ugdymosi rezultatus ir daromą pažangą, svarsto darbo su nemotyvuotais ir nepažangiais mokiniais problemas, rūpinasi gabesnių ir gabiųjų mokinių ugdymu, analizuoja teikiamos pedagoginės pagalbos vaikui kokybę.

.

Priedas Nr. 1.

Radviliškio r. Pociūnėlių pagrindinės mokyklos ...... klasės mokinio (ės)

......................................................................................................

ASMENINĖS PAŽANGOS STEBĖSENOS LENTELĖ

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  |  | Metinis pažymys (planuojamas) | I signalinis rugsėjis-sausis | II signalinis vasaris-birželis | | Gautas metinis pažymys | | |
| 1. | Lietuvių kalba |  |  |  | |  | | |
| 2. | Anglų kalba |  |  |  | |  | | |
| 3. | Rusų kalba |  |  |  | |  | | |
| 4. | Matematika |  |  |  | |  | | |
| 5. | Informacinės technologijos |  |  |  | |  | | |
| 6. | Gamta ir žmogus |  |  |  | |  | | |
| 7. | Biologija |  |  |  | |  | | |
| 8. | Chemija |  |  |  | |  | | |
| 9. | Istorija |  |  |  | |  | | |
| 10. | Pilietiškumo pagrindai |  |  |  | |  | | |
| 11. | Geografija |  |  |  | |  | | |
| 12. | Ekonomika ir verslumas |  |  |  | |  | | |
| 13. | Etika |  |  |  | |  | |
| 14. | Muzika |  |  |  | |  | |
| 15. | Technologijos |  |  |  | |  | |
| 16. | Kūno kultūra |  |  |  | |  | |
| 17. | Fizika |  |  |  | | |  |
| 18. | Dailė |  |  |  | | |  |
| Pasiekimų vidurkis | |  |  | |  | |  |
| Klasės vadovo parašas, data | |  |  | |  | |  |
| Mokinio parašas, data | |  |  | |  | |  |
| Susipažinau:  Tėvai/globėjai (parašas, data) | |  |  | |  | |  |

Priedas Nr. 2.

Radviliškio r. Pociūnėlių pagrindinės mokyklos ...... klasės mokinio (ės)

.....................................................................................

LŪKESČIŲ IR ĮSIPAREIGOJIMŲ ĮSIVERTINIMO ANKETA

|  |  |  |  |  |  |
| --- | --- | --- | --- | --- | --- |
| Eil.Nr. | Lūkesčiai ir įsipareigojimai | Taip | Iš dalies | Ne | Mokinio(-ės) paaiškinimai/argumentai (užpildyti atsakius ,,Iš dalies“ arba ,,Ne“) |
| 1. | Mano mokymosi rezultatai atitinka lūkesčius ir rezultatus |  |  |  |  |
| 2. | Lankiau mokytojų konsultacijas, neformaliojo švietimo programų (pagalbos mokiniui ir kt.), mokinių teikiamos mokymosi pagalbos užsiėmimus |  |  |  |  |
| 3. | Ruošiausi kiekvienai pamokai, laiku atlikdavau namų darbus |  |  |  |  |
| 4. | Stropiai atlikdavau visas mokytojų paskirtas užduotis pamokoje |  |  |  |  |
| 5. | Pamokose elgiausi drausmingai, vykdžiau mokytojų nurodymus |  |  |  |  |
| 6. | Per pertraukas ir po pamokų elgiausi drausmingai, laikiausi mokyklos mokinių elgesio taisyklių ne tik mokykloje, bet ir už jos ribų |  |  |  |  |
| 7. | Esu tolerantiškas ir draugiškas, kultūringai bendravau su mokiniais, aptarnaujančiu personalu ir kt. |  |  |  |  |
| 8. | Neįgijau/stengiausi atsisakyti žalingų įpročių (tabako, alkoholio ar/ir kt. psichiką veikiančių medžiagų vartojimo) |  |  |  |  |
| 9. | Nepraleidau pamokų, neformaliojo švietimo programų ir kt. užsiėmimų, klasės vadovo ir kt. renginių ,nevėlavau į šias veiklas |  |  |  |  |
| 10. | Aktyviai dalyvavau mokyklos ir/ar klasės mokyklos organizuojamuose renginiuose |  |  |  |  |
| 11. | Buvau visuomeniškai aktyvus, dalyvavau visuomeninėje veikloje už mokyklos ribų |  |  |  |  |
| 12. | Ateidavau į mokyklą tinkamai pasiruošęs, atsinešdavau visas ugdymo procesui reikalingas priemones. |  |  |  |  |

Kitų lūkesčių ir įsipareigojimų vykdymas.......................................................................................

................................................................................................................................................................................................................................................................................................................................................................................................................................................................................................

Mokinio vardas ir pavardė, parašas.................................................................................................

Klasės vadovo įvertinimas/komentaras............................................................................................

..........................................................................................................................................................................................................................................................................................................................................................................................................................................................................................

Susipažinau:

Tėvų/globėjų vardas ir pavardė, parašas, data.................................................................................

.......................................................................................................................................................... Klasės vadovo vardas ir pavardė, parašas , data.....................................................................................

..........................................................................................................................................................

.